Ir-Regolament tal-Kummissjoni (KEE) Nru 763/94
tas-6 ta' April 1994
li jemenda r-Regolament (KEE) Nru 2730/81 li jistabbilixxi lista ta' l-aġenziji f'pajjiżi m'humiex membri li jimpurtaw, li għandhom id-dritt joħorġu inviti għall-offerti fis-settur tal-ħalib u prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 804/68 tas-27 ta' Gunju 1968 dwar l-organizzazzjoni komuni tas-suq fil-ħalib u prodotti tal-ħalib [1], kif l-aħħar emendat bir-Regolament (KEE) Nru 230/94 [2], u b'mod partikolari l-Artikoli 13(3) u 17 (4) tiegħu
Billi r-Regolament tal-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru 3793/88 [4], li jwaqqaf lista ta' aġenziji ta' pajjiżi m'humiex membri li jimpurtaw li għandhom id-dritt joħorġu inviti għall-offerti fis-settur tal-ħalib u prodotti tal-ħalib;
Billi, fid-dawl ta' l-aktar tagħrif reċenti disponibbli lill-Kummissjoni dwar il-prattiċi tal-kummerċ segwiti mill-pajjiżi ta' l-importazzjoni konċernati u n-natura uffiċjali ta' l-aġenziji in-kwistjoni, ir-Regolament (KEE) Nru 2730/81 għandu jiġi emendat;
Billi l-miżuri li għalihom jipprovdi dan ir-Regolament jaqblu ma' l-opinjoni tal-Kumitat li Jimmaniġġja l-Ħalib u Prodotti tal-Ħalib,
ADOTTAT DAN IR-REGOLAMENT:
Artikolu 1
Fl-Anness li jinsab mar-Regolament (KEE) Nru 2730/81, il-lista ta' l-organizzazzjonijiet tal-ħruġ għandha tkun emendata kif ġej:
Għall-pajjiż ta' l-importazzjoni l-Alġerija t-tliet aġenziji tal-ħruġ huma dawn li ġejjin:
"Office régional du lait et des produits laitiers du centre (ORLAC),
1, Place Slimane Hmdadouchi,
Hussein Dey, Alger.
Office régional du lait et des produits laitiers de l'Est (Orelait),
Annaba,
route d'El Hadjar,
Algérie.
Office régional du lait et des produits laitiers de l'Ouest (Orolait).
87, avenue de l'Anp.
Es Senia/Oran,
Algérie."
huma mibdulin bi:
"Groupement d'intérêt Commun des Offices du Lait Orelait-Orlac-Orolait,
1, Place Slimane Hmdadouchi,
Hussein Dey, Alger."
Artikolu 2
Dan ir-Regolament għandu jidħol fis-seħħ fit-tielet jum li jiġi wara dak li fih jiġi ppubblikat fil-Gurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta' April 1994.